Nuwe Afrikaanse eBoek: Blog 4 Sport – Andre Beukes: EU Labour Law specialist
Nuwe Afrikaanse eBoek: Blog 4 Sport
Koop die Afrikaanse eBoek hier!
'n Lusmaker uit die nuwe eBoek Blog4Sport deur Conrad Brand
Maandagaand (31 October) was weer Halloween, die aand waar daar wêreldwyd met kindertjies tot laatnag rondgeloop is, van huis tot huis opsoek na 'n lekkertjie, selfs vir die ouer wat die moeite gedoen het om saam te stap. Skaars fondse is gestroop vir Dracula-tanne, Heks-neuse, hoede, man enige aaklige vermomming om jou soos iets uit die dood te laat lyk. Sommiges het dit nie eers nodig gehad nie, foeitog!
Halloween is nie iets waarmee ons groot geword het nie; dit was maar 'n dag soos enige ander. 'n Gewonde dag waar die enigste skok wat jy dalk kon verwag, die felheid van die rooiaas koppe wat lê en ryp raak op die strand. Ons trek toe na Engeland en moes vinnig aan al dié goed gewoond raak, Halloween, Guy Fox, 13 14 Diwalli ensovoorts. Hier voel dit my skiet hulle klappers met elke geleentheid wat hom voordoen; hulle sal seker dieselfde sê oor ons braaiery. Die eerste aand was ons heeltemal onverwags gevang.
Die klokkie het gelui en voor my staan toe 'n knie-hoë feetjie, met haar boeta in die agtergrond, 'n mengsel van Dracula en die Frankenstein monster. Verleë moes ons hulle wegstuur en sê, "Jammer, maar Oom en Tannie ken nie dié goed nie," als in Engels natuurlik.
Die situasie het vererger soos dit later word, want een na die ander en soos die tyd aanstap, het die kindertjies voor die deur, ouer en groter geword. Die laaste klop aan my deur was 'n snuiter met 'n kappie ('n "Job" of "Hoodie" het ek later geleer), met sy maats wat halfgat oor my muurtjie hang.